देवी रुक्मिणी स्कूल में उपाधि महोत्सव और पितामह-पितामही दिवस मनाया
देवी रुक्मिणी स्कूल में 60 बच्चों को संचालक मंडल ने दी उपाधि।
खरगोन | देवी रुक्मिणी हायर सेकंडरी स्कूल में उपाधि महोत्सव व पितामह-पितामही दिवस मनाया गया। इस दौरान स्कूल संचालिका शालिनी रतोरिया ने स्कूल की नवीन योजना से अवगत कराया।
पालकों का आर्थिक भार को कम करने के उद्देश्य से 3-बी पालिसी अंतर्गत निःशुल्क बस सुविधा, बैग सुविधा, बुक्स के बारे में जानकारी दी। शुभारंभ संरक्षक रुक्मिणी देवी, चेयरमैन प्रवीण रतोरिया, श्रीमती रतोरिया, लीला निखोरिया ने किया। प्री-प्रायमरी विंग के बच्चों ने रचनात्मक प्रस्तुतियां दी। कार्यक्रम में उपस्थित दादा-दादी और नाना-नानी ने उनके लिए आयोजित चेन-मेकिंग, गारलैंड मेकिंग स्पर्धाओं में हिस्सा लिया। यूकेजी के 60 बच्चों को प्री-प्रायमरी की शिक्षा पूर्णकर प्रायमरी में प्रवेश पर गाउन पहनाकर तथा प्रमाण-पत्र देकर शुभकामनाएं दी। संचालन मानसी देव एवं अंकिता पुरोहित ने किया। आभार संयोजक प्रवीण देशपांडे ने माना।
mai_Deva hin_Deva hin_Deva hin_Deva